આઝમખાને સીબીઆઈ સામે કુલ પાંચ નિવેદન કર્યા તેમા તેણે ક્યાંય હરેન પંડ્યા હત્યા કેસનો ઉલ્લેખ કર્યો ન્હોતો. તેણે પોતાના સાક્ષી નિવેદનમાં તો અભય ચુડાસમા અને રાજકુમાર પાંડીયન સહિતના અધિકારીઓના નામ આપ્યા હતા. પણ કોર્ટમાં આઝમ તે મુદ્દે કંઈ બોલતો નથી. તેનાથી વિપરીત તે નિવેદન આપે છે. આ વખતે કોર્ટમાં રહેલા સીબીઆઈના વકીલ દ્વારા તેને અટકાવી અગાઉના નિવેદન ઉપર પુછવુ જોઈતુ હતું પણ સીબીઆઈના વકીલ તેવું કરવાને બદલે શાંત રહે છે. આઝમ ખાને પોતાના નિવેદન કરતા વિપરીત જુબાની આપી હતી જેના કારણે સીબીઆઈએ તેને હોસ્ટાઈલ જાહેર કરવો જોઈતો હતો પણ તેવુ પણ થયુ નહીં અને આઝમ જે કંઈ બોલતો ગયો કોર્ટ તેને નોંધતી ગઈ હતી.